Na osnovu člana 20a. Zakona o radu („Službene Novine FBiH“, broj 26/16, 89/18), člana 3. i 7. Uredbe o postupku prijema u radni odnos u javnom sektoru na teritoriji Kantona Sarajevo („Službene novine Kantona Sarajevo“, broj: 19/21), člana 13. Jedinstvenog pravilnika o radu Univerziteta u Sarajevu, člana 45. stav (28) Pravilnika o unutrašnjoj organizaciji i sistematizaciji radnih mjesta Univerziteta u Sarajevu – Fakulteta za saobraćaj i komunikacije u Sarajevu, a u vezi sa Odlukom Vlade Kantona Sarajevo, broj: 02-04-27720-1/21 od 08.07.2021. godine, Univerzitet u Sarajevu – Fakultet za saobraćaj i komunikacije u Sarajevu, raspisuje

**JAVNI OGLAS**

**za prijem u radni odnos**

1. **Šef računovodstva 1 izvršilac, na neodređeno vrijeme**

**Uslovi:** Pored općih uslova utvrđenih Zakonom o radu („Službene novine FBiH“, broj: 22/16, 89/18), kandidati trebaju ispunjavati i slijedeće posebne uslove:

* VSS/240-300 ECTS, ekonomski fakultet
* Certificirani računovođa
* 5 godine iskustva na istim ili sličnim poslovima, od čega minimalno 1 godina na rukovodećoj poziciji
* Poznavanje engleskog jezika
* Poznavanje rada na računaru
* Probni rad od tri mjeseca, te druge uslove u skladu sa ovim Pravilnikom.

**Opis poslova:**

a) izrada mjesečnih i godišnjih planova poslovanja,

b) analiza poslovanja, procjena poslovanja na godišnjem i mjesečnom nivou,

c) izrada periodičnih i godišnjih izvještaja poslovanja za nadležno Ministarstvo i Univerzitet,

d) izrade raznih analiza za dekanat i Univerzitet, prema potrebi,

e) utvrđivanje % srazmjernog odbitka i izrada mjesečne PDV prijave,

f) obračun poreza na dobit,

g) obračun poreznih prijava: porez na imovinu, porez po odbitku, itd.,

h) ostvaruje saradnju i obavlja korespodenciju sa stručnim službama Univerziteta, Porezne uprave, PIO/MIO i drugim institucijama po potrebi,

i) praćenje i primjena zakonskih propisa, odredaba pravilnika Univerziteta i Fakulteta,

j) organizacija i praćenje rada Službe,

k) obavljanje drugih poslova na nivou Službe prema potrebi a u cilju ažuriranja poslova: kontiranje, knjiženje, obračun ugovora o djelu itd.,

Mjesto obavljanja rada: Zmaja od Bosne 8, 71000 Sarajevo

Radno vrijeme: 8,00 – 16,00 sati, 40 sati sedmično

Osnovna plaća: 1.518,00 KM

**Obavezna dokumentacija koju su kandidati dužni dostaviti:**

* Svojeručno potpisana prijava na Javni oglas sa kraćom biografijom, kontakt podacima (adresa, broj kontakt telefona i e-mail), **tačnom naznakom pozicije (radnog mjesta)** na koju se odnosi, te dokumentacije koju kandidat prilaže uz prijavu:
* Uvjerenje o državljanstvu (original ili ovjerena kopija ne starija od 6 mjeseci)
* Izvod iz matične knjige rođenih(original ili ovjerena kopija ne starija od 6 mjeseci)
* Diploma o završenom obrazovanju (ovjerena kopija)
* Potvrda o radnom iskustvu (potvrda poslodavca kod kojeg je kandidat radio ili radi, sa obaveznom naznakom o stručnoj spremi sa kojom je obavljao navedene poslove)
* Uvjerenje o radnom stažu izdato od Federalnog zavoda za penzijsko i invalidsko osiguranje
* Potvrda ili drugi dokaz o poznavanju rada na računaru
* Potvrda ili drugi dokaz o poznavanju engleskog jezika
* Prijava prebivališta/boravišta u Kantonu Sarajevo, ne starija od 3 mjeseca od dana izdavanja od nadležnog organa (dostavlja je lice koje ostvaruje prednost prilikom zapošljavanja u skladu sa posebnim zakonom – naziv naveden pod „Napomena“)
* Potvrda o nezaposlenosti Službe za zapošljavanje Kantona Sarajevo (dostavlja je lice koje ima prednost prilikom zapošljavanja u skladu sa posebnim zakonom – naziv naveden pod „Napomena“)

**NAPOMENE:**

* O datumu, vremenu i mjestu obavljanja pismenog i usmenog ispita kandidati će biti obaviješteni putem web stranice Univerziteta u Sarajevu – Fakulteta za saobraćaj i komunikacije u Sarajevu [www.fsk.unsa.ba](http://www.fsk.unsa.ba), u dijelu „Konkursi“, nakon zatvaranja Javnog oglasa. O rezultatima Javnog oglasa svi prijavljeni kandidati biće pismeno obaviješteni.
* Rok za prijavu je najmanje 10 dana od dana objave Javnog oglasa u dnevnim novinama
* Na prijavama obavezno naznačiti adresu i kontakt telefon (poželjno i e-mail adresu)
* Nepotpune (prijave bez adrese i kontakt telefona), neblagovremene i neuredne prijave (kopije tražene dokumentacije koje nisu ovjerene) neće se uzeti u razmatranje
* Ako kandidat ne pristupi pismenom ili usmenom ispitu, smatraće se da je odustao od dalje procedure Javnog oglasa
* Poslovnik o radu biti će objavljen na oficijelnoj web stranici Univerziteta u Sarajevu – Fakulteta za saobraćaj i komunikacije u Sarajevu [www.fsk.unsa.ba](http://www.fsk.unsa.ba), u sekciji „Konkursi“
* Prilikom zapošljavanja prednost imaju lica utvrđena članom 23. Zakona o dopunskim pravima boraca-branitelja BiH („Službene novine Kantona Sarajevo, broj: 45/12, 26/14), odnosno Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 37/20), koju dokazuju odgovarajućim dokumentima (potvrda, rješenje,uvjerenje i sl.) koji se prilažu prilikom prijave na Javni oglas, pozivajući se na poseban zakon po kojem imaju prednost
* Kandidat koji bude izabran, dužan je dostaviti uvjerenje o zdravstvenoj sposobnosti i uvjerenje da se protiv istog ne vodi krivični postupak

**OBAVJEŠTENJE ZA KANDIDATE**

* **Pitanja, listu propisa i literature iz oblasti iz koje će se polagati pismeni i usmeni ispit, kandidat može preuzeti na Protokolu Univerziteta u Sarajevu - Fakulteta za saobraćaj i komunikacije u Sarajevu, odnosno na web stranici Univerziteta u Sarajevu** [**www.fsk.unsa.ba**](http://www.fsk.unsa.ba)**, u sekciji „Konkursi“**

\*Popis dokumentacije kojom se dokazuje status korisnika po predmetnoj Uredbi

|  |  |  |  |
| --- | --- | --- | --- |
| **Redni broj:** | **Pripadnost branilačkoj kategoriji** | **Naziv dokaza- dokumenta** | **Organ koji ga izdaje** |
| 1. | Član porodice šehida/poginulog, umrlog i nestalog branioca | -Uvjerenje o statusu djeteta šehida-poginulog, umrlog i nestalog branioca  -Rješenje o priznatom pravu na porodičnu invalidninu za suprugu šehida- poginulog, umrlog i nestalog branioca i  -Uvjerenje o učešću u Oružanim snagama za šehida-poginulog, umrlog i nestalog branioca | Općinska služba za boračko-invalidsku zaštitu  Grupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilizirani branioci | Uvjerenje o učešću u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete:  a) ratnog vojnog invalida  b) dobitnika ratnog priznanja i odlikovanja  c) demobiliziranog branioca | Uvjerenje o statusu djeteta ratnog vojnog invalida  Rješenje o priznatom pravu na:  a) invalidninu  b) mjesečni novčani dodatak  c) uvjerenje o učešću u Oružanim snagama | a) i b) Općinska služba za boračko-invalidsku zaštitu  c) Grupa za pitanja evidencija iz oblasti vojne obaveze prema mjestu prebivališta |

Prijava sa kraćom biografijom i potrebnom dokumentacijom podnosi se u zatvorenoj koverti, sa naznakom „NE OTVARAJ – PRIJAVA NA JAVNI OGLAS“, te naznakom pozicije na koju kandidat konkuriše, a istu treba dostaviti**,** lično na Protokol Univerziteta u Sarajevu – Fakulteta za saobraćaj i komunikacije u Sarajevu ili poštom (preporučeno) na adresu:

**UNIVERZITET U SARAJEVU**

**FAKULTET ZA SAOBRAĆAJ I KOMUNIKACIJE U SARAJEVU**

**Zmaja od Bosne br. 8**

**71000 SARAJEVO**

[**www.fsk.unsa.ba**](http://www.fsk.unsa.ba)

**Javni oglas ostaje otvoren 10 dana od dana objave u dnevnim novinama, te na internet stranicama Univerziteta u Sarajevu – Fakulteta za saobraćaj i komunikacije u Sarajevu i JU „Služba za zapošljavanje Kantona Sarajevo“.**

Kontakt telefon lica zaduženog za dodatna obavještenja: 033 565 204